google/wiki40b huggingface dataset:
AES Westover kullkraftverk

AES Westover kullkraftverk er et kullkraftverk i delstaten New York i det østlige USA. Det har en installert produksjonskapasitet på 119 MW, fordelt på 2 blokker / turbiner. Operatør er AES Energy Co.
Anlegget ble bygget ut i årene 1951–1967. Brenselkilden er (sub-)bitumenøst kull.
Asthenorhina stanleyana

Utseende

En middelsstor (ca. 25 millimeter), avlang, grønnlig gullbasse. Hodet har en noe forlenget "snute" som er litt innbuktet foran. Pronotum er sekskantet, i den bakre delen med parallelle sider, i den fremre rettlinjet avsmalnende. Hannen er matt, pronotum olivengrønt, dekkvingene med rødbrunlig skjær. Hannens forbein er kraftige, lårene med én stor og to mindre tenner. Hunnen er blankt grønn, kroppsformen litt bredere enn hos hannen, forbeina ikke påfallende kraftige.

Utbredelse

Arten lever i Kongo og Kamerun.
Emoji

Kritikk

En mening er at emojier beriker kommunikasjon, i henhold til Rolf Theil, professor emeritus i lingvistikk ved Universitetet i Oslo. Litteraturviter og skribent Guri Idsø er av en annen mening: «Det er en form for latskap og ignoranse. Du gidder ikke å skrive ei hel melding til venninna di, så du sender bare et hjerte. Det er språkets kjønnssykdom. Det er veldig artig å lage dem, men veldig kjipt etterpå.»
Til tross for at emojier består av et standardisert sett med tegn varierer hvert emoji-tegn av operativsystemet. Et emoji-tegn kan ha ulikt design på ulike plattformer. Det offisielle emoji-tegnsettet består av mange ansiktsuttrykk. Kun-An Hsiao og Pei-Ling Hsieh konkluderte i sin studie at design påvirker hvordan et emoji-ansiktsuttrykk oppfattes. Alder, kjønn og kulturelle forskjeller har også en påvirkning på anerkjennelsen av følelsene i en emoji. I 2018 ble det gjennomført en studie som konkluderte at folk i ulike regioner kan tolke en emoji ulikt og bruker den samme emojien på ulike måter .
Sandvolleyball under Sentralamerikanske og karibiske leker 2014

Sandvolleyball under Sentralamerikanske og karibiske leker 2014. Sandvolleyball var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var femte gangen som sandvolleyball var med i de sentralamerikanske og karibiske leker. Det var to turneringer, en for menn og en for kvinner, Cuba vant begge.
Ruicheng

Ruicheng (kinesisk: 芮城县; pinyin: Ruìchéng Xiàn) er et fylke i provinsen Shanxi i Folkerepublikken Kina. Det er del av byprefekturet Yuncheng.
Befolkningen var på 370 505 innbyggere i 1999.

Kulturminner

Det daoistiske Yongletempelet (Yongle gong, 永乐宫) fra Yuandynastiets tid, Xihoudufunnstedet (Xihoudu yizhi, 西侯度遗址) av den paleolittiske Xihoudukulturen, Qingliangtempelet (Qingliang si, 清凉寺), Guangrenwangtempelet (Guang ren wang miao, 广仁王庙) og Chenghuangtempelet i Ruicheng (Ruicheng Chenghuang miao, 芮城城隍庙) står på Folkerepublikken Kinas liste over kulturminner.
Dvergsigdvikler

Utseende

En liten (vingespenn 10-14 millimeter) vikler med sigdformede forvinger. Disse er brune med hvite tegninger som består av en stor, V-formet tegning og korte, skrå streker ved framkanten i vingens ytre del. Bakvingene er hvite med litt brun bestøvning i den ytre delen.

Levevis

Larvene lever på ulike planter i rosefamilien, blant andre blodtopp, murer, jordbær, roser, reinrose og bringebær. I Europa flyr arten i to årlige generasjoner, i april-juni og i juli-september. I USA kan det også forekomme en tredje generasjon. Denne arten kan gjøre noe skade på dyrking av jordbær og bringebær, mest i USA.

Utbredelse

Den er utbredt i Europa fra Spania og nordover, videre østover til Japan, og også over mye av Nord-Amerika. I Norge forekommer arten spredt nord til Finnmark, men ikke på Vestlandet.
Foodora

Historie

Foodora ble startet som Volo GmbH i München i 2014, men flyttet hovedkontoret til Berlin og endret navn til Foodora da Rocket Internet kjøpte selskapet i april 2015. I juni 2015 kjøpte Foodora opp flere matleveringstjenester; Hurrier (Canada), Suppertime (Australia) og Heimschmecker (Østerrike). Samtlige opererer nå under merkevaren Foodora.
I september 2015 kjøpte Delivery Hero Foodora av Rocket Internet. Foodora ble da fusjonert med Delivery Heros eksklusive matleveringstjeneste, Urban Taste, under Foodoras navn.

Driften

Ved å bruke Foodoras app eller besøke nettsiden kan kunden velge mellom restauranter i sitt område, legge inn bestilling og betale. Restauranten forbereder deretter maten, før bestillingen blir hentet av en av Foodoras syklister og levert til kunden med en gjennomsnittlig leveringstid på ca. 30 minutter. Foodora er en matleveringstjeneste for både bedrifts og privatkunder.

Geografisk tilstedeværelse

Foodora opererer i følgende land verden over: Østerrike, Australia, Canada, Finland, Frankrike, Tyskland, Italia, Nederland, Norge og Sverige.
Foodora Norway AS ble etablert i Oslo i april 2015, og 15. juli 2015 åpnet nettsiden for bestilling. I Norge er tjenesten tilgjengelig i Oslo, Bergen, Stavanger og Trondheim. Fra februar 2017 ble det mulig å bestille «pick-up» via Foodora i Norge. Det betyr at man henter maten selv, tilsvarende take away.
Nestor Omar Piccoli

Karriere

Nestor Omar Piccoli startet sin profesjonelle karriere i River Plate i 1984. Han har også spilt for Unión de Santa Fe, Temperley, All Nippon Airways, Gimnasia y Esgrima La Plata og Fukuoka Blux.
Cymric gasskraftverk

Cymric (Cogen) gasskraftverk  er et varmekraftverk i Kern County i California, USA. Anlegget har en installert produksjonskapasitet på 26 MW, fordelt på 8 like store turbiner. Operatør er energiselskapet Chevron USA Inc. 
Kraftverket stod ferdig utbygd i 1982 og utvidet i 1988. Alle  turbiner med kogenerasjon. Brenselkilden er naturgass.
Rhopaea

Utseende

Middelsstore til ganske store (ca. 20-30 millimeter), høyt hvelvede, rødbrune oldenborrer. Oversiden er fint punktert og fint hårete. Antenner og bein er gulrøde.

Levevis

Larvene lever i jorda av røtter, utviklingen kan ta ett eller to år. De voksne billene er aktive sen vår og tidlig sommer (september-oktober) etter regn. De flyr om natten og tar trolig ikke næring til seg som voksne. Hunnene skiller ut et feromon som hannene med sine store antenner lukter seg fram til. Larvene kan gjøre noe skade i jordbruket.

Utbredelse

Slekten er utbredt i Australia.
Barke

Barke (gresk: Βάρκη, latin: Barca, italiensk: Barce, fransk: Barqa, arabisk: برقة) var en antikk gresk koloni, deretter en romersk, så bysantinsk by i Nord-Afrika, i området som nå er Libya. Byen var forgjengeren til den moderne el Merdj.

Beliggenhet

Som gresk by hørte Barke til Pentapolis (Kyrenaika) og til byen Kyrene. Barca og Barqah er andre navn for hele provinsen Kyrenaika, slik at det er en forvekslingsfare.
Mange arkeologer mener at antikkens Barke er identisk med den moderne el Merdj. Alexander Graham mener den tilsvarer Tolmeitha (Ptolemais).
I 1911 erobret Italia byen fra tyrkerne. På det kyreneiske høylandet var Barca – også Jebel Akhdar eller Montagna Verde – et større sentrum for den italienske kolonisering i Kyrenaika.

Historie

Kristendommen spredte seg fra Egypt til det nordafrikanske Pentapolis. Siden konsilet i Nikea i 325 ble Kyrenaika organisert som kirkeprovins under Alexandria, i pakt med forskriftene fra kirkefedrene i Nikea.
Etter stadige ødeleggelser og gjenoppbygginger i romertiden ble det til et større distrikt og et bispedømme. Dets biskop Zopyros deltok på Nikea i 325. I nedtegnelsene fra konsilet i Efesos (431) og konsilet i Khalkedon (451) nevnes det andre biskoper, Zenobius og Theodorus.
Barca tilhørte eksarkatet Afrika til det i 643/644 ble erobret av araberne. Opprinnelig var Barca hovedstad for provinsen Barqah under kalifatet. Da osmanene erobret regionen i 1521, fikk provinsen den tyrkiske navneform Barka, men byen forble ikke provinshovedstaden.
Rødøya (Rødøy)

Rødøya er ei øy i Rødøy kommune i Nordland. Øya ligger utenfor munningen av Tjongsfjorden. Rødøya har et areal på 8,2 km², og høyeste punkt på øya er Rødøyløva på 443 moh. Øya hadde 175 innbyggere i 2001.
Rødøya var tidligere kommunesenter i Rødøy kommune. På øya ligger Rødøy kirke fra 1885. Malin Arntsen fikk i 2006 Nordland fylkeskommunes næringslivspris for kvinner for arbeidet med Klokkergården Gjestgiveri. Klokkergården ble bygd i 1906, og ble restaurert i 1997.
Rødøy kommunes kommunevåpen er inspirert av Rødøyløva på Rødøya.
Yasuhiko Niimura

Karriere

Yasuhiko Niimura startet sin profesjonelle karriere i JEF United Ichihara i 1993. Han har også spilt for Consadole Sapporo og Jatco.
Road Club

Road Club var en japansk musikk-EP med a-ha, utgitt i 1988. Dette ble den siste japanske musikk-EP-en.
Polarbergmåler

Utseende

En middelsstor (vingespenn 22 – 28 mm), slank, brungrå måler. Begge kjønn har trådformede antenner. Forvingene er brungrå med to smale, bølgete, lyse tverrstriper, ellers med utydelige tegninger. Bakvingene er ensfarget lysgrå. Larven er nokså kraftig, med korte, utstående børster, brun med en lys sidestripe og noen hvite flekker på ryggen.

Levevis

Arten lever på subarktiske heier. Man har regnet med at larvene levde på dvergbjørk (Betula nana), men nyere observasjoner tyder på at vertsplanten er krekling (Empetrum spp.).

Utbredelse

Polarbergmåleren finnes i de nordligste delene av Europa, Asia og Nord-Amerika. I Norge er den registrert i den sørlige delen av Nordland, i indre Troms og over hele Finnmark.
Hiroshige Yanagimoto

Japans herrelandslag

Hiroshige Yanagimoto spilte 30 landskamper for Japans herrelandslag.
Strandreddik

Utbredelse

I Norden vokser strandreddik (C. maritima) langs hele kyststrekningen fra Finskebukta til midtre Troms, inklusive hele kysten av Danmark. Det er derimot bare spredte og få forekomster i Bottenviken og langs østkysten av Sverige ned til Stockholms skjærgård.
Strandreddik i Norge vokser langs hele kysten fra Svinesund til Boknafjorden, deretter konsentrert om Haugaland, Sunnhordland, utløpet av Sognefjorden, Sunnmøre, kysten av Romsdal, Trondheimsfjorden, Namsos, Bodø, Lofoten, Ofoten og midtre Troms.
Myriade

Myriade (fra gresk μυριάς, gen. μυριάδος, egentlig «10 000», av μυρίος «tallrik») er et begrep som brukes når man mener å si at her er en variasjon av mange ting på et sted. Skal man være bokstavelig var en myriade det høyeste i det greske tallsystemet. Det utgjorde ti tusen. Myriade i den korrekte form brukes gjerne når man sier ord som myriameter (det egentlige ordet for 10 kilometer), men også et myriagram (10 kg).
Barnettbreen

Barnettbreen er en stor isbre i Anare Mountains som flyter østover langs sørsiden av Tapsell Foreland og ut i Smithfjorden, nord i Victoria Land i Antarktis.
Den ble kartlagt av U.S. Geological Survey (USGS) fra landmålinger og fra flyfoto tatt av U.S. Navy i 1960–63, og ble navngitt av Advisory Committee on Antarctic Names etter Donald C. Barnett, en topograf i USGS og medlem av USGS Topo East and West i 1962–63. De gjorde geodetiske kontrolleringer i området fra Cape Hallett til Wilson Hills og fra foten av Beardmorebreen gjennom Horlick Mountains.
Castro (Lazio)

Castro (ødelagt 1649) var en gammel by på vestsiden av Bolsenasjøen i Lazio i Italia, akkurat på grensen til Toscana. 
Den gikk antagelig tilbake til latinernes tid.

Hertugdømmet Castro

Hertugdømmet Castro hadde sitt sete her fra 1537 til 1649 da byen ble ramponert av paven.  I denne tiden var det seks hertuger av Castro fra familien Farnese.  Hertugdømmet strakte seg fra Det tyrrenske hav i vest til Bolsenasjøen i øst, avgrenset av elven Fiora i nord og elven Marta i sør.
Byen var omkjempet av pavene på den ene side (Urban VIII og  Innocens X) og de farnesinske hertugene av Parma på den annen (Odoardo Farnese og så hans sønn Ranuccio II Farnese).  Byen kom dårlig fra "Castro-krigene"; på ordre av pave Innocens X ble den til slutt jevnet med jorden den 2. september 1649. Den ble aldri gjenoppbygd.
Bispesetet ble etter dette flyttet til Acquapendente. Det hadde ligget her siden omkring år 600, først med navnet Bisentium, og fra 680 som Castrum in Tuscia.
Sørmela naturreservat

Sørmela naturreservat ligger i Andøy kommune i Nordland. Naturreservatet ligger nord for Sørmela på vestsiden av Andøya. Området har et areal på 1 317 dekar, hvorav 570 dekar sjøareal. Området er vernet for å sikre et av de største og best utviklete sanddynesystemene i Nordland, som er vesentlig større enn noe system f.eks. i Trøndelag og Troms.
Hestad (gård)

Historisk

Hestad er regnet blant de eldste gårdene i Gaular, det er gjort flere funn som er tegn på dette. Plasseringen av stavkirke på gården i første halvdel av 1300-tallet er også et tegn på at gården var en av de bedre. Kirken lå på samme sted som Hestad kapell gjør idag.
Gården er dokumentert i Bergens Kalvskinn der det står at Hestadpresten er eier av 17 lauper smør i gården.
Hestad er en av fire gårder i Viksdalen som ikke ble lagt øde etter svartedauden.

Annet

I 1971 ble det vedtatt landskapsvernområde ved Hestad kapell. Arealet er 35 dekar, og formålet er å verne det spesielle landskapet som ramme rundt et kulturminne. Kapellet ligger på tangen som deler Viksdalsvatnet og Hestadfjorden. Området ble senere oppkjøpt av den norske stat.
Raimbaut de Vaqueiras

Liv

Raimbaut de Vaqueiras var av provencalsk lavadel. Han var en av de første provencalske trobadorene som gikk i tjeneste i Italia og ifølge ham selv ridder (cavalier) og skald (joclar) hos  markgreve Bonifatius I av Monferrato. I rimkvadet Valen Marques, Senher de Monferrat beskriver Raimbaut at han utførte store militære bedrifter under tjenesteherrens felttog i Nord-Italia og Sicilia og derfor ble begunstiget med en spesielt betrodd posisjon.
I 1201 deltok Bonifatius i Det fjerde korstog. Raimbaut bisto ham under beleiringen av Konstantinopel, deretter forsvinner han ut av historien. Bonifatius fikk Kongeriket Thessaloniki som belønning for sin deltakelse i beleiringen, men i 1207, etter bare to år på tronen, ble han og alle hans menn slaktet ned i et bakholdsangrep, og det er ikke urimelig å anta at Raimbaut var en av dem som falt.

Virke

Raimbaut videreutviklet trobadordiktningen, sangene skrev han på oksitansk språk, som på hans tid var hovedspråket for de europeiske hoffenes sangtradisjon. Blant de 26 tekstene som tilskrives ham finnes den musikkhistorisk betydelige Kalenda maia («begynnelsen av mai») som Raimbaut skal ha skrevet teksten til etter at han ved markgrevens hoff hørte en estampie framført av to  tilreisende franske musikere. Rimkvadet Valen Marques… er et kulturhistorisk viktig tidsvitne om politiske forhold og om en trobadors stilling ved et italiensk fyrstehoff.
Raimbaut spilte en viktig rolle i formidlingen av sydfransk trobadordiktekunst til Italia og influerte diktere som Dante og Petrarca.
Tommy Tee

1980-1991

Tommy Tee startet som graffitiartist og b-boy. Han ble senere interessert i DJ-ing og begynte deretter å lage mixtapes. Han har vært radio- og klubb-DJ siden 1986.
I 1989 startet Tee Norges første og på det tidspunktet eneste hiphop-magasin, Fat Cap, som senere har blitt et av verdens ledende graffitimagasin med internasjonal distribusjon. Han begynte med musikkproduksjon på slutten av 1980-tallet. Han har senere jobbet som promotør for konserter med Ice Cube,  Run DMC, The Fugees, De La Soul, A Tribe Called Quest, 50 Cent og Saigon.
Som mænd er

Om filmen

Dette var Reeds første samarbeid med Stahl. Hun spilte senere i to andre filmer regissert av ham, Hendes æresbegreb og The Woman Under Oath.
Det eksisterer ingen kjente kopier av filmen i dag, og den regnes derfor for å ha gått tapt.
Filmen ble vurdert av norsk sensur den 24. mars 1919 og distribuert av Guttorm Jensens filmbureau.
Weihai

Weihai (kinesisk: 威海, pinyin: Wēihǎi, tidligere Weihaiwei er en by på prefekturnivå ved kysten nordøst i provinsen Shandong i Folkerepublikken Kina. Den har et areal på 5 436 km². I 2004 hadde den 2 483 889 innbyggere.
Weihai har varme kilder, og utenfor kysten ligger det mange små øyer.

Historie

Fra 1898 til 1930 var Weihai britisk traktatsområde under navnet Weihaiwei. Den siste britiske commissioner av Weihaiwei var Reginald Fleming Johnston. Byen var en kort stund en særskilt administrativ region etter at den var blitt returnert til Republikken Kina.
Weihai var en marinebase for den nordkinesiske flåtestyrken Beiyangflåten. Under den første japansk-kinesiske krig ble byen beleiret, og de kinesiske krigsskip som hadde reddet seg etter sjøslaget ved Yalu, ble ødelagt i havnen den 2. februar 1895. Øverstkommanderende admiral, Ding Ruchang, begikk deretter selvmord.
I 1949 fikk byen sitt nåværende navn.
Tetiaroa

Tetiaroa er en atoll i îles du Vent i Selskapsøyene i Fransk Polynesia. Den tilhører kommunen Arue på Tahiti.

Historie

Tetiaroa var kontrollert av Pare-'Arues høvdinger, og senere av medlemmer av Pomare-dynastiet.
United States Exploring Expedition besøkte atollen den 10. september 1839.
I 1904 overdro Tahitis kongehus øya til Johnston Walter Williams. Williams drev Teti'aroa som residens og som kopraplantasje. Siden da har atollen skiftet øyer flere ganger.
Fra 1966–67 var Tetiaroa eid av den amerikanske skuespilleren Marlon Brando, Hans besøkte øya i 1960 etter innspillingen av filmen Mytteriet på Bounty,  der noe av filmingen var på Tahiti og på naboøya Moorea. 
Atollen var et innspillingssted for filmen Le Bourreau des cœurs (1983) med Aldo Maccione. Ved denne anledning foretok filmteamet visse utviklingsarbeider. Marlon Brando nektet å være med i cameoopptreden i filmen.
Brando hadde fra tidlig av planer om et hotellkompleks. Det ble i første omgang et rudimentært anlegg (fem roms, uten elektrisitet, lite ferskvann, plaget av mygg, uten renseanlegg).
Etter hans død ble atollen og prosjektet videreført av andre, under ledelse av Richard Bailey fra selskapet Pacific Beachcomber. I 2014 ble så feriestedet «The Brando» åpnet på hovedøya Onetahi. Det består av ca 30 strandhus.
Norgesmesterskapet i orientering 1986

Norgesmesterskapet i orientering 1986 bestod av flere arrangementer som i 1986 kåret norgesmestere i orientering.
Hovedmesterskapet ble arrangert på Tynset 13.-14. september. Kongepokalene ble vunnet av Ragnhild Bratberg og Rolf Vestre.
Sembo

Historie

Selskapet startet i Sverige i 1987 av Sven Wennhall og fokuset var på bilferie til Middelhavet. I 2007 ble Sembo Norge opprettet og ved årsskiftet 2007/2008 kjøpte Stena AB Sembo. 
Sembo er i dag et varemerke i Stena Line Travel Group og cirka 75% av alt salg skjer via internet. Det resterende salget kommer via telefon og mer enn 100 norske reisebyråer som f.eks. Ticket.
Hver tiende mann måtte dø

Hver tiende mann måtte dø er en dokumentarbok av den norske forfatteren Per Hansson, utgitt i 1967. Boka forteller om krigsseilernes erfaringer under annen verdenskrig.
Hansson hadde allerede skrevet flere dokumentariske bøker fra krigen. Han var journalist i Dagbladet, og hadde skrevet flere artikler for å skape forståelse for de torpedotruedes situasjon. En av Hanssons hovedkilde til boka var Leif Heimstad.
Historien er til dels skrevet nokså nær en fortellende sakprosasjanger.
Boka spilte en betydelig rolle for å skape forståelse for krigsseilernes påkjenninger, og de senskader de led av
Georg Bronner

Liv

Georg Bronner var sønn av Christoffer Bronner (også Brunner) og Margareta Brodhagen. Fra påsken 1688 var han kirketjener, fra påsken året etter også organist, ved Heiligen-Geist-hospitalet i Hamburg. I 1699 overtok han sammen med en dr. M. Cordes ledelsen av Oper am Gänsemarkt i Hamburg, men sa fra seg posten allerede samme år. Bronners hovedbetydning ligger i operaene han skrev for Oper am Gänsemarkt i tiden mellom 1693 til 1702, men han skrev også kantater.
Av Bronners verk er bare en koralbok fra 1715 bevart, kun titlene er kjent av de sju operaene Bronner skrev (til dels sammen med Johann Mattheson og Johann Christian Schieferdecker).
Christoph Raupach (1686-1744), organist i Stralsund, var en av Bronners elever.
Systemkall

Et systemkall er innen informatikk hvordan et program ber om en tjeneste fra operativsystemets kjerne. Dette kan omfatte maskinvarerelaterte tjenester (for eksempel aksessere et platelager), skapelsen og utførelsen av nye prosesser og kommunikasjon med integrerte kjernejenester slik som skedulering. Systemkall utgjør et grunnleggende grensesnitt mellom en prosess og operativsystemet.
I de fleste systemer er systemkall bare mulige gjennom prosesser som kjører i brukerrommet, mens i enkelte systemer, for eksempel OS/360 og dens etterfølgere, kan også priviligiert systemkode sende systemkall.
Tandberg Data

Historie

Tandberg Data ble stiftet 22. mars 1979 som en videreføring av datadivisjonen i Tandbergs Radiofabrikk, og hadde lokaler i dennes fabrikksbygg på Brekke i Oslo (TR1). 250 personer ble da ansatt i firmaet, som var eid av Staten ved Industrifondet med 49% og Siemens A/S med 51%.
Selskapet ekspanderte og opprettet datterselskaper i Tyskland, Frankrike, USA, Singapore, Japan og Sverige.
Industrifondet solgte sine aksjer i 1984, til blant annet Siemens, ansatte og nye aksjonærer. Selskapet hadde kunder som IBM, Siemens Nixdorf, Digital og Compaq. I 1990 ble deler av produksjonen flyttet til Skårer i Lørenskog. I 1991 hadde selskapet 837 ansatte.
Selskapet skilte i 1991/92 ut delene Tandberg Data Display, Tandberg Data Storage og Tandberg Data Service som egne selskaper. Displaydelen ble solgt i 1995.
På begynnelsen av 2000-tallet opplevde bedriften sviktende lønnsomhet, og produksjonen ble overført til Kitron og til leieprodusenter i Kina.
I 2003 ble utviklingsavdelingen skilt ut som eget selskap, Tandberg Storage, med Tandberg Data som den største eier.
I 2006 kjøpte Tandberg Data en av sine konkurrenter, amerikanske Exabyte, og deler av den resterende virksomheten ble flyttet til Boulder, Colorado. Ved utgangen av 2007 var knapt femti medarbeidere tilbake i Oslo, og samme år flyttet selskapet fra Brekke til Lysaker.
Tandberg Data ASA meldte oppbud 24. april 2009 og ble overtatt av Cyrus Capital. Datterselskapet Tandberg Storage gikk konkurs samtidig. Etter konkursen i Tandberg Data ASA ble det norske selskapet ble delt i TAD Holding AS som eier alle selskapene i Tandberg Data-gruppen og Tandberg Data Norge AS, som driver videre den norske delen av Tandberg Data konsernet.
Selskapet Tandberg ble skilt ut som eget selskap omtrent samtidig som Tandberg Data, kort tid etter konkursen i Tandbergs Radiofabrikk i 1979. Foruten felles historie fram til dette samt navnet har disse to selskapene intet med hverandre å gjøre.
Glukoprotein

Funksjoner i kroppen

De fleste membranproteiner og secernerede (utskilte) proteiner er glukoproteiner. De er ofte viktige som proteiner på cellemembranen, der de spiller en rolle i kommunikasjon og interaksjon mellom cellene. Glukoproteiner finnes også i cytosol, men deres funksjon akkurat her er mindre forstått.
Nord-Jarlsberg prosti

Nord-Jarlsberg prosti er et tjenestedistrikt i Tunsberg bispedømme i Den norske kirke. Prosten har sete i Horten hvor Horten kirke er prostikirke.
Prostiet omfatter fellesrådene/kommunene Holmestrand, Horten, Re, Sande og Svelvik.
Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.
Stenhousemuir FC

Historie

Klubben ble stiftet i 1884, og tok i bruk Ochilview Park som hjemmebane i 1890. I 1921 ble Stenhousemuir valgt inn i Division 2 i Scottish Football League. Klubben ble værende i 2. divisjon helt til ligaen ble omorganisert til tre divisjoner i 1975, og de rykket ned i nye Second Division (nivå 3). Da ligaen ble omorganisert til fire divisjoner i 1994, holdt Stenhousemuir seg på nivå 3.
I 1996 vant Stenhousemuir sitt første større trofé, da de vant Challenge Cup, en cup for lagene på nivå 2, 3 og 4. De slo Dundee United 5-4 på straffespark etter 0-0 etter ekstraomganger. Stenhousemuir rykket ned i Third Division i 1998, men rykket opp igjen året etter. Siden 2004 har klubben igjen spilt i Third Division.

Norsk supporterklubb

Stenhousemuir FC har en norsk supporterklubb som heter Stenhousemuir F.C. Supporters Club Norway, stiftet nyttårsaften 1992. Supporterklubben og noen av medlemmene eier i dag 5 % av aksjene i Stenhousemuir FC.